लखनऊ : उत्तर प्रदेश की राजधानी लखनऊ में एप्पल कर्मचारी की दिनदहाड़े हुई हत्या मामले में यूपी पुलिस प्रशांत चौधरी के समर्थन में उतर आई है। विवेक तिवारी हत्‍याकांड में आरोपी करार दिए गए प्रशांत चौधरी के समर्थन में फेसबुक पर अभियान चलाते हुए शुक्रवार को ब्लैक डे मनाने की घोषणा की है। काला दिवस के लिए 'खाकी के सम्मान में, उत्तर पुलिस मैदान में' स्लोगन बनाकर प्रचारित किया जा रहा है। वरिष्ठ पुलिस अधिकारियों के द्वारा मामले पर संज्ञान लेने के बाद फेसबुक पर पोस्‍ट करने वाले सिपाही सर्वेश चौधरी को फौरन सस्पेंड कर दिया गया है।